text: মেণ্ডে কিকাকুই একটি ধ্বনিদলভিত্তিক লিপি যেটি সিয়েরা লিওনের মেণ্ডে ভাষা লেখার জন্য ব্যবহৃত হতো।
  
  ইতিহাস 
  কিকাকুই লিপিটি দক্ষিণ সিয়েরা লিওনের মাকা শহরের মোহাম্মদ তুরাই (জন্ম ১৮৫০ খ্রী) তৈরি করেছিলেন।
  তুরাই মেণ্ডে আবাজাদা (মেণ্ডে বর্ণমালা) নামে একটি লিখন পদ্ধতির উদ্ভাবন করেন, যেটি অংশত আরবি আবজাদ এবং অংশত ভাই ধ্বনিদল লিপির দ্বারা অনুপ্রাণিত ছিল।
  কিছু বর্ণ আদিবাসী মেণ্ডে মানুষদের বিভিন্ন প্রতীকচিহ্ন এবং সংকেতচিহ্ন দ্বারা অনুপ্রাণিত বলে মনে করা হয়।
  
  তুরাইয়ের তৈরি এই লিপিটি কিছুটা পরিবর্তন করেন তাঁর ছাত্র এবং জামাই কিসিমি কামারা।
  কামারা এই লিপিতে আরও ১৫০টি ধ্বনিদলভিত্তিক চিহ্ন যোগ করেন।
  বর্তমানে কিকাকুই লিপিটি খুব কম ক্ষেত্রেই ব্যবহৃত হয়।
  ১৯৪০-এর দশকে কিছু কিছু গোষ্ঠীর মধ্যে দাপ্তরিক নথিভুক্তি এবং পত্রবিনিময়ের জন্য ব্যবহার হলেও বর্তমানে মেণ্ডে ভাষা লেখার জন্য লাতিন লিপি ব্যবহার হয়।
  
  বর্ণ 
  শুরুতে এই লিপিতে ৪২টি ধ্বনিদলভিত্তিক চিহ্ন ছিল যেগুলির বর্ণক্রম ছিল তাদের উচ্চারণ এবং রূপ অনুসারে।
  পরবর্তীকালে যে ১৫০টি চিহ্ন যোগ করা হয়েছিল সেগুলির বর্ণক্রমে এই সংগতি দেখা যায় নি।
  প্রারম্ভিক ৪২টি বর্ণগুলি শব্দীয় বর্ণের সদৃশ।
  এই চিহ্নগুলির মধ্যেকার বিভিন্ন স্থানে বিন্দু এবং রেখা দেখে একজন পাঠক মোটামুটিভাবে সেই চিহ্নের স্বরধ্বনিটির ধারণা করতে পারেন।
  তবে এই সংগতি পরের ১৫০টি চিহ্নে পাওয়া যায় নি।
  কিছু কিছু বর্ণের ক্ষেত্রে বৈকল্পিক রূপ দেখা যায়।
  
  ইউনিকোড 
  
  মেণ্ডে কিকাকুই ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+1E800–U+1E8DF:
  
  তথ্যসূত্র 
  
   Konrad Tuchscherer, African Script and Scripture: The History of the Kikakui (Mende) Writing System for Bible Translations," African Languages and Cultures, 8, 2 (1995), pp. 169–188. <https://www.jstor.org/stable/1771691>
  
  বহিঃসংযোগ 
   ওমনিগ্লটে কিকাকুই
  
  বিষয়শ্রেণী:আফ্রিকার লিখন পদ্ধতিসমূহ
  বিষয়শ্রেণী:ধ্বনিদলভিত্তিক লিপি
  বিষয়শ্রেণী:কৃত্রিম লিপি
  বিষয়শ্রেণী:মেণ্ডে ভাষা
title: মেণ্ডে কিকাকুই লিপি